b'\n_START_ARTICLE_\nKanadan liberaalipuolue\n_START_SECTION_\nHistoria\n_START_PARAGRAPH_\nLiberaalipuolue on ollut Kanadan p\xc3\xa4\xc3\xa4asiallinen hallituspuolue koko ensimm\xc3\xa4isen maailmansodan j\xc3\xa4lkeisen ajan lukuun ottamatta pieni\xc3\xa4 katkoja. Toisen maailmansodan j\xc3\xa4lkeen Liberaalipuolue siirtyi puoluekartalla kohti keskusta-vasemmistoa. Muutos tapahtui erityisesti liberaalien Pierre Trudeaun p\xc3\xa4\xc3\xa4ministerikaudella vuosina 1968\xe2\x80\x931984. Viel\xc3\xa4 1990-luvulla puolue pysyi vaikutusvaltaisena pit\xc3\xa4en hallussaan p\xc3\xa4\xc3\xa4ministerin salkkua, mutta 2000-luvulla Liberaalipuolue alkoi menett\xc3\xa4\xc3\xa4 kannatustaan._NEWLINE_Liberaalipuolue h\xc3\xa4visi Kanadan vuoden 2006 vaalit 13 vuoden hallituskauden j\xc3\xa4lkeen. Vuoden 2011 vaaleissa puolue sai historiansa huonoimman tuloksen, 34 paikkaa, ja j\xc3\xa4i kolmanneksi suurimmaksi. Liberaalipuolueen puheenjohtajaksi valittiin vuonna 2013 Pierre Trudeaun poika Justin Trudeau._NEWLINE_Lokakuun 2015 parlamenttivaalien alla Trudeaun johtamat liberaalit olivat olleet mielipidemittauksissa l\xc3\xa4hes tasoissa yhdess\xc3\xa4 Konservatiivipuolueen ja Uuden demokraattisen puolueen kanssa. Vaaleissa Liberaalipuolue sai kuitenkin lopulta selv\xc3\xa4n vaalivoiton ja enemmist\xc3\xb6n parlamenttiin, mink\xc3\xa4 j\xc3\xa4lkeen Justin Trudeau nimitettiin Kanadan uudeksi p\xc3\xa4\xc3\xa4ministeriksi.'